REGOLAMENT TAL-KUMMISJONI (KEE) Nru 1159/84
tas-27 ta' April 1984
li jemenda r-Regolament (KEE) Nru 315/68 rigward l-istandards ta' kwalità għall-basal ta' ċerti kwalitajiet ta' iris u tulipani
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi il-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 234/68 tas-27 ta' Frar 1968 dwar l-istabbiliment ta' organizzazzjoni komuni tas-suq tas-siġar ħajjin u pjanti oħrajn, basal, għeruq u affarijiet oħra ta' din ix-xorta, fjuri maqtugħa u weraq tat-tiżjin[1], u b'mod partikolari Artikolu 4 tiegħu,
Billi r-Regolament tal-Kunsill (KEE) Nru 315/68[2], kif emendat l-aħħar bir-Regolament (KEE) Nru 3718/81[3], iffissa l-istandards ta' kwalità għall-basal tal-fjuri, il-basal tal-qasab u t-tuberi;
Billi minħabba l-ħolqien ta' varjetajiet u devjazzjonijiet ġodda ta' l-iris "Wedgwood" u "Prof. Blaaw" huwa meħtieġ li jiġu adattati d-deskrizzjonijiet botaniċi ta' dawn il-prodotti;
Billi l-esperjenza fl-imgħoddi turi illi d-daqs minimu tal- grad 8' stabbilit għall-basal tat-tulipa kaufmanniana, il-varjetajiet "Bellini', Edwin Fischer', Fair Lady', Fritz Kreisler', Gaiety', Golden Sun', Goudstuk', Lady Rose', Mendelssohn', Robert Schumann', Solanus', Stresa', u Sweelinck' ma jiżgurawx fjoritura sodisfaċenti; billi dawn il-livelli stabbiliti għandhom għalhekk jiġu aġġustati kif jixraq;
Billi l-miżuri stabbiliti f'dan ir-Regolament huma skond il-parir tal-Kumitat ta' Ġestjoni tas-Siġar Ħajjin u Pjanti, Basal, Għeruq Oħra u affarijiet ta' din ix-xorta, Fjuri Maqtugħa u Weraq tat-Tiżjin,
ADOTTAT DAN IR-REGOLAMENT:
Artikolu 1
Fit-tabella stabbilita fit-taqsima III ta' l-Anness tar-Regolament (KEE) Nru 315/68, il-linji li jirrigwardaw il-varjetajiet ta' iris Wedgwood' u Prof. Blaaw' u l-linji li jirigwardaw it-Tulipa kaufmanniana', il-varjetajiet Bellini', Edwin Fischer', Fair Lady', Fritz Kreisler', Gaiety', Golden Sun', Goudstuk', Lady Rose', Mendelssohn', Robert Schumann', Solanus', Stresa', Sweelinck' qegħdin hawnhekk jiġu mibdula bit-test stabbilit fl-Anness ta' dan ir-Regolament.
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu jibda japplika mill-1 ta' 1 Jannar 1985.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-27 ta' April 1984.